સૌરાષ્ટ્રના ૧૧ જિલ્લાનાં ૧૧પ જળાશયોમાં પાણી પહોંચાડવા માટે લિંક યોજના હેઠળ રૂ.૧૧,૦૦૦ કરોડનો ખર્ચ થશે. લિંક-૧ અંતર્ગત મોરબી મચ્છુ-રથી જામનગર જિલ્લાના સાની સુ‌ધીની લિંક યોજના કે જેના દ્વારા રાજકોટ, મોરબી, દેવભૂમિ દ્વારકા અને જામનગર જિલ્લાના કુલ ૩૦ જળાશયોમાં પાણી પહોંચશે. લિંક-ર હેઠળ સુરેન્દ્રનગર જિલ્લાના લીમડી ભોગાવો-ર ડેમથી અમરેલી જિલ્લાના રાયડી ડેમ સુધીની લિંક યોજનાથી ભાવનગર, બોટાદ અને અમરેલી જિલ્લાના ૧૭ જળાશયોમાં પાણી ભરાશે. લિંક-૩ અંતર્ગત સુરેન્દ્રનગર જિલ્લાના ધોળી ધજા ડેમથી રાજકોટ જિલ્લાના વેણુ-૧ સુધીની લિંકથી રાજકોટ, જામનગર, પોરબંદર, દ્વારકા, મોરબી અને સુરેન્દ્રનગરના ર૮ જળાશયોમાં પાણી ભરાશે. લિંક-૪ હેઠળ સુરેન્દ્રનગર જિલ્લાના લીમડી ભોગાવો-ર ડેમથી જૂનાગઢ જિલ્લાના હરણ-ર સુધીની લિંકથી રાજકોટ, સુરેન્દ્રનગર, જૂનાગઢ, ગીર-સોમનાથ, પોરબંદર, બોટાદ, અમરેલી જિલ્લાના ૪૦ જળાશયોમાં પાણી ભરાશે.ચોમાસામાં નકામા વહી જતાં કરોડો લિટર પાણીનો ઉપયોગ લિંક કેનાલ દ્વારા જળાશયો ભરવા માટે કરાશે. સૌરાષ્ટ્રના કુલ ૧૧ જિલ્લાના ૧૧પ જળાશયો સુધી પાણી પહોંચશે. જેનાથી ૧૦.રર લાખ એકર વિસ્તારને સિંચાઇનો લાભ મળશે.